google/wiki40b huggingface dataset:
Αιθιοπίς

Ημερομηνία

Η Αιθιοπίς συντέθηκε πιθανώς τον έβδομο αιώνα π.Χ., αλλά υπάρχει μεγάλη αβεβαιότητα ως προς τον ακριβή χρονικό εντοπισμό της. Αρχαίες πηγές χρονολογούν τον Αρκτίνο τον όγδοο αιώνα, αλλά πρώιμες καλλιτεχνικές αναπαραστάσεις ενός από τους πιο σημαντικούς χαρακτήρες, της Πενθεσίλειας, χρονολογούνται το 600 π.Χ..

Περιεχόμενο

Σε τωρινές κριτικές εκδόσεις μόνο πέντε γραμμές επιβιώνουν από το αυθεντικό κείμενο της Αιθιοπίδας'. Εξαρτώμαστε σχεδόν πλήρως από μια περίληψη των Κύκλιων επών που περιέχονται στην Χρηστομάθεια που αποδίδεται σε έναν άγνωστο "Πρόκλο" (πιθανώς  μπορεί να ταυτισθεί με τον γραμματικό του 2ου αιώνα μ.Χ. Ευτύχιο Πρόκλο). Λιγότερα από δέκα άλλες αναφορές δίνουν ενδείξεις της ροής του έργου.
Το ποίημα ανοίγει, λίγο μετά τον θάνατο του Τρώα ήρωα Έκτορα, με την άφιξη της Αμαζόνας πολεμίστριας Πενθεσίλειας που έρχεται σε υποστήριξη των Τρώων. Ζει μια στιγμή δόξας στη μάχη, αλλά ο Αχιλλέας την φονεύει. Ο Έλληνας πολεμιστής Θερσίτης αργότερα σαρκάζει τον Αχιλλέα, ισχυριζόμενος ότι ο Αχιλλέας ήταν ερωτευμένος μαζί της, και ο Αχιλλέας τον φονεύει επίσης. Ο Αχιλλέας καθαίρεται τελετουργικά για το φόνο του Θερσίτη.
Μετά άλλος ένας σύμμαχος φθάνει, ο Μέμνων, γιος της Ηώς και του Τιθωνού, οδηγώντας ένα Αιθιοπικό εφεδρικό σώμα στρατού φορώντας οπλισμό κατασκευασμένο από τον θεό Ήφαιστο. Στην μάχη ο Μέμνων σκοτώνει τον Αντίλοχο, έναν Έλληνα πολεμιστή, ο οποίος ήταν γιος του Νέστορα και πολύ φίλος του Αχιλλέα. Μετά ο Αχιλλέας σκοτώνει τον Μέμνονα, και ο Δίας κάνει τον Μέμνονα αθάνατο κατά παράκληση της Ηούς. Αλλά στον θυμό του ο Αχιλλέας καταδιώκει τους Τρώες σχεδόν ως τις πύλες της Τροίας, και στις Σκαιές Πύλες σκοτώνεται από ένα βέλος που έριξε ο Πάρις, βοηθούμενος από τον θεό Απόλλωνα. Το σώμα του Αχιλλέα σώζεται από τον Αίαντα και τον Οδυσσέα.
Οι Έλληνες έκαναν κηδεία στον Αντίλοχο. Η μητέρα του Αχιλλέα, η θαλάσσια νύμφη Θέτις, έρχεται με τις αδελφές της και τις Μούσες να θρηνήσει πάνω από το πτώμα του Αχιλλέα. Οι επικήδειοι αγώνες διεξάγονται προς τιμήν του Αχιλλέα, στους οποίους η πανοπλία και τα όπλα του Αχιλλέα προσφέρονται ως τρόπαιο για τον μεγαλύτερο ήρωα· και εκεί αναπτύσσεται μια διαμάχη επ' αυτών μεταξύ Αίαντα και Οδυσσέα. Εκεί τελειώνει η Αιθιοπίς· είναι αδιευκρίνιστο αν η κρίση των όπλων του Αχιλλέας, η ακόλουθη αυτοκτονία του Αίαντα, αφηγούντο στην Αιθιοπίδα, στο επόμενο ποίημα του Κύκλου, την Μικρή Ιλιάδα, ή σε αμφότερα.

Σημασία του ποιήματος

Τα γεγονότα της Αιθιοπίδας ήταν πολύ δημοφιλή στους αρχαίους Έλληνες αγγειογράφους. Ειδικά οι δημοφιλείς σκηνές του θανάτου της Πενθεσίλειας, και η ανάκτηση του πτώματος του Αχιλλέα από τον Αίαντα. 
Despite being poorly attested, the Aethiopis is frequently cited in modern scholarship on the Homeric Iliad. It is one of the most important paradigms used in Neoanalytic scholarship on Homer because of strong similarities between its story of Achilles, Antilochus, and Memnon, and the Iliadic story of Achilles, Patroclus, and Hector; the claim that such a similarity exists is known as the "Memnon theory".
Πανελλήνιο πρωτάθλημα καλαθοσφαίρισης ανδρών 1958-1959

Το Πανελλήνιο πρωτάθλημα καλαθοσφαίρισης ανδρών 1958–59 διεξήχθη για πρώτη φορά στη Θεσσαλονίκη. Οι αγώνες ξεκίνησαν στις 6 Ιουλίου 1959 και ολοκληρώθηκαν στις 14 Ιουλίου. Με το τέλος των αγώνων τρεις ομάδες βρέθηκαν ισόβαθμες στην κορυφή και έδωσαν αγώνες μπαράζ που έγιναν και πάλι στη Θεσσαλονίκη, από 7 έως 9 Αυγούστου. Πρωταθλητής αναδείχθηκε ο ΠΑΟΚ για πρώτη φορά στην ιστορία του.
Οι αγώνες εγιναν στο γυμναστήριο της ΧΑΝΘ, με τη συμμετοχή επτά ομάδων, τρεις από τη Θεσσαλονίκη (ΠΑΟΚ, Άρης και Ηρακλής) και τέσσερεις από την Αθήνα (Ολυμπιακός, ΑΕΚ, Σπόρτινγκ και Εθνικός Αθηνών).
Αγγλοσαξωνικό δίκαιο

Αγγλοσαξωνικό δίκαιο είναι το δίκαιο που κυριαρχούσε στην Αγγλία μεταξύ του 6ου αιώνα και της Νορμανδικής κατάκτησης του 1066 και το οποίο σε συνδυασμό με το Σκανδιναβικό δίκαιο και τα λεγόμενα βαρβαρικά δίκαια της Ηπειρωτικής Ευρώπης συγκροτούν το Γερμανικό Δίκαιο (Germanic Law).
Δημήτρης Πετσετίδης

Βιογραφία

Ο Δημήτρης Πετσετίδης γεννήθηκε στη Σπάρτη στις 2 Αυγούστου 1940.
Σπούδασε μαθηματικά στο Πανεπιστήμιο Αθηνών.
Τα πρώτα του διηγήματα άρχισαν να δημοσιεύονται στη λογοτεχνική σελίδα της εφημερίδας "Τα Νέα" από το 1977. Παράλληλα συνεργάστηκε με το περιοδικό "το Δέντρο" στο οποίο δημοσίευε, επί χρόνια, διηγήματα,σχόλια στη στήλη "τα φύλλα" και σκίτσα. Διηγήματα του έχουν δημοσιευθεί ακόμη σε εφημερίδες και περιοδικά: ΄Εθνος, Αυγή, Γιατί, Λέξη, Μανδραγόρας, Οροπέδιο, Πλανόδιον, Εντευκτήριο κ.ά. Ευάριθμα διηγήματά του έχουν μεταφραστεί στα αγγλικά, στα γαλλικά και στα γερμανικά.
Από το 1957 μέχρι και το 1982 έζησε στην Αθήνα, όπου δίδαξε σε φροντιστήρια.Το 1973 υπήρξε υπεύθυνος ύλης του περιοδικού της ΕΜΕ, Ευκλείδης Β'.
Από το 1964 μέχρι το 1983 δούλεψε και ως γελοιογράφος σε περιοδικά και εφημερίδες της Αθήνας (Ταχυδρόμος, Επίκαιρα, Τα Νέα, Κυριακάτικη Ελευθεροτυπία, Εξόρμηση, Ποντίκι κ.α.) Tο 2001 άρχισε πάλι να δημοσιεύει γελοιογραφίες στο περιοδικό ΑΝΤI μέχρι το τελευταίο τεύχος του (919, 11-4-2008) και στην εφημερίδα "Η Εποχή", όπου συνέχισε μέχρι το θάνατό του. Ακόμη, κατά την περίοδο 2011-2013, δημοσίευε σκίτσα στη στήλη "Αναγνώσεις" της εφημερίδας "Η ΑΥΓΗ".
Το 1981 το διήγημά του "Σιδηροδρομικός σταθμός Σπάρτης" τιμήθηκε με έπαινο στον 2ο πανελλήνιο διαγωνισμό διηγήματος της εφημερίδας "Η Καθημερινή".
Το 1983 εγκαταστάθηκε στη Σπάρτη και έκτοτε ζούσε και εργαζόταν εκεί.
Το 2011 βραβεύθηκε από την Ακαδημία Αθηνών με το βραβείο Ουράνη για το σύνολο του έργου του στο διήγημα .
Απεβίωσε στην Αθήνα αιφνιδίως, τη Μ. Παρασκευή 14 Απριλίου 2017.

Προσωπικά

Είχε τρεις κόρες και εκτός της ενασχόλησής του με το συγγραφικό του έργο, περνούσε τον ελεύθερο χρόνο του διαβάζοντας και παίζοντας σκάκι.

Το έργο του

Εξέδωσε επτά συλλογές με διηγήματα και μία νουβέλα (Τροπικός του Λέοντος).

Βιβλία

"Δώδεκα στο δίφραγκο" ,διηγήματα, ΤΟ ΔΕΝΤΡΟ 1986, Νεφέλη 2000
"Το παιχνίδι", διηγήματα, Νεφέλη 1991
"Επίλογος στα χιόνια", διηγήματα, Νεφέλη 1993
"Ο Σαμπατές ζει", διηγήματα, Νεφέλη 1998
"Τροπικός του Λέοντος", νουβέλα, Νεφέλη 2001
"Σε ξένο γήπεδο", διηγήματα, Πατάκης 2003
"Λυσσασμένες αλεπούδες", διηγήματα, Κεδρος 2007
"Εν οίκω",διηγήματα, Μεταίχμιο 2012

Συλλογικές Εκδόσεις

Κύμινο & κανέλα, εκδ. Πατάκη, 1998
Μια πόλη, ένας συγγραφέας, εκδ. Μίνωας, 2001
Στρατός περνούσε..., εκδ. ΜΕΤΑΙΧΜΙΟ, 2002
Το μελάνι φωνάζει, εκδ. ΜΕΤΑΙΧΜΙΟ, 2003
Να μαθαίνω γράμματα…, εκδ. ΜΕΤΑΙΧΜΙΟ, 2003
Νάνι, τ’ ἄνθι τῶν ἀνθῶ, εκδ. ΙΝΔΙΚΤΟΣ, 2005
ΤΟ ΕΛΛΗΝΙΚΟ ΦΑΝΤΑΣΤΙΚΟ ΔΙΗΓΗΜΑ, Τόμος ΣΤ', εκδ. ΑΙΟΛΟΣ, 2012
JENSEITS DER IDYLLE, Έξι Έλληνες διηγηματογράφοι, εκδ. Romiosini, 2005
ANGELIC & BLACK, Contemporary Greek short stories, εκδ. Cosmos, 2006
Jacques Bouchard, "Prends - moi au mot et donne - moi la main!", 2012
Η ταφή του Χριστού (Ελ Γκρέκο)

Το θέμα

Το έργο απεικονίζει την ταφή του Χριστού. Συγκεκριμένα οι Νικόδημος και Ιωσήφ της Αριμαθείας τοποθετούν τον Χριστό στον τάφο με την Παναγία, τον Ιωάννη και την Μαρία Μαγδαληνή να παρακολουθούν μεταξύ άλλων τη διαδικασία.

Περιγραφή

Η ταφή του Χριστού (τέμπερα και λάδι σε ξύλο διαστάσεων 51,5 x 42,9) θεωρείται ένα από τα σημαντικότερα έργα που φιλοτέχνησε ο Έλληνας καλλιτέχνης στο διάστημα της παραμονής του στη Βενετία. Στο έργο αυτό φαίνονται οι επιρροές του Θεοτοκόπουλου από την βυζαντινή τέχνη καθώς και από την αντίστοιχη της Δύσης.
Διοικητικές περιφέρειες της Φινλανδίας

Η Φινλανδία χωρίζεται σε 20 διοικητικές περιφέρειες (φιν. maakunta, σουηδ. landskap). Οι περιφέρειες διοικούνται από τοπικά συμβούλια, που λειτουργούν ως δίαυλοι συνεργασίας ανάμεσα στους εκάστοτε δήμους που τις απαρτίζουν. Κύριος ρόλος των περιφερειών είναι ο τοπικός σχεδιασμός και ανάπτυξη της εκπαίδευσης και της επιχειρηματικότητας. Επιπλέον, οι δημόσιες υπηρεσίες υγείας συνήθως οργανώνονται σε περιφερειακή βάση. Τα περιφερειακά συμβούλια εκλέγονται από δημοτικά συμβούλια, ενώ κάθε δήμος στέλνει αντιπροσώπους ανάλογα με τον πληθυσμό του. Αντίθετα, στην περιφέρεια Καϊνούου διεξάγεται άμεση ψηφοφορία. 
Οι περιφέρειες αντιπροσωπεύουν γλωσσικές, πολιτιστικές και οικονομικές διαφοροποιήσεις καλύτερα από τα διοικητικά διαμερίσματα, τα οποία είναι αποκλειστικά διοικητικές υποδιαιρέσεις την κεντρικής διοίκησης. Ιστορικά, οι περιφέρειες αποτελούν επι μέρους υποδιαιρέσεις των πάλαι ποτέ ιστορικών επαρχιών της Φινλανδίας
Τέμπεκ

Το Τέμπεκ () είναι πόλη στην επαρχία Γκάνγουον στη Νότια Κορέα. Μοιράζεται το όνομα του με τα όρη Τέμπεκ και, εφόσον βρίσκεται σε υψόμετρο 650-700 μέτρων, είναι η υψηλότερη πόλη στη Νότια Κορέα.

Αξιοθέατα

Ο Ναός Μάνγκιονγκσα στο Χιολ-ντονγκ βρίσκεται σε υψόμετρο από 1.460 μέτρων στο ορεινό Τέμπεκ και είναι ναός που χτίστηκε για να κατοχυρώσει το άγαλμα του Μποντισάτβα της σοφίας. Χτίστηκε από τον Τζάτζανγκ, μοναχό της δυναστείας των Σίλλα. Η "Πηγή του Δράκου" στην είσοδο του ναού είναι γνωστή ως η υψηλότερη πηγή στην Κορέα.
Οινίας

Ο Οινίας ήταν Έλληνας ζωγράφος της αρχαιότητας. Τον αναφέρει ο Πλίνιος. Από τα έργα του είναι γνωστό μόνο ένα, το συγκενικόν που παριστάνει μια οικογένεια.
Σεισμός Ιγιαπέλ 2015

Ο σεισμός

Ο σεισμός σημειώθηκε σε ρήγματα κατά μήκος των ορίων των τεκτονικών πλακών της Νάζκα και της Νοτιοαμερικάνικης πλάκας. Η περιοχή παράγει συχνά μεγάλους σεισμούς, και 15 άλλοι μεγέθους 7 ή μεγαλύτεροι έχουν λάβει χώρα σε απόσταση 400 χιλιομέτρων από αυτό το επίκεντρο, κατά τα τελευταία 100 χρόνια. Το μέγιστο επίπεδο αντιληπτής έντασης του σεισμού του 2015 ήταν VIII (8), στη 12-βάθμια Κλίμακα Μερκάλι, ήταν δηλαδή «καταστροφικός».

Ζημιές και ακτίνα

Η Ιγιαπέλ, μια πόλη 30.000 κατοίκων, αναφέρθηκε αμέσως ότι ήταν χωρίς ηλεκτρικό ρεύμα ή πόσιμο νερό. Δύο μέρες μετά το σεισμό, συνολικά 90.000 άνθρωποι ήταν ακόμα χωρίς ηλεκτρικό ρεύμα.
Κουνήθηκαν ψηλά κτίρια και ενεργοποιήθηκαν συναγερμοί αυτοκινήτων  στο Μπουένος Άιρες, 1.110 χιλιόμετρα μακριά, και ο σεισμός έγινε αισθητός στο Σάο Πάολο, περισσότερα από 2.600 χιλιόμετρα μακριά. Οι επαρχίες της Αργεντινής, Μεντόσα, Σαν Χουάν, Κόρδοβα, Επαρχία, Λα Ριόχα, Σαν Λουίς, και Σάντα Φε επίσης επηρεάστηκαν.

Τσουνάμι

Παρακολούθηση για τσουνάμι, προειδοποιήσεις και συμβουλές εκδόθηκαν σε Ισημερινό, Περού, Νέα Ζηλανδία, Φίτζι, Νησιά Σολομώντα, Χαβάη, Καλιφόρνια και Ιαπωνία.. Τα πρώτα κύματα τσουνάμι έφτασαν στην Χιλιανή ακτή εντός λεπτών. Ένα κύμα ύψους 4,5 μέτρων παρατηρήθηκε στις ακτές του Κοκίμπ και οι πόλεις Τονγκόι και Κονκόν αναφέρθηκε ότι πλημμύρισαν. Μεγάλα αλιευτικά σκάφη ξεβράστηκαν στους δρόμους του Κοκίμπο που ανέφερε μεγάλες καταστροφές. 
Στο Τονγκόι, "μεγάλα μέρη του θαλάσσιου μετώπου" καταστράφηκαν. Σε όλη την περιφέρεια καταστράφηκαν τουλάχιστον 500 κτίρια, ενώ δεκάδες παραθαλλάσια σπίτια στο Λος Βίλος έπαθαν ζημιές ή καταστράφηκαν. Κηρύχθηκε κατάστασης έκτακτης ανάγκης στο Κοκίμπο μια μέρα μετά το τσουνάμι, και στρατιωτικές δυνάμεις αναπτύχθηκαν στην περιοχή.

Εκκενώσεις

Οι αρχές της Χιλής διέταξαν την άμεση εκκένωση της ακτής λόγω του κινδύνου για τσουνάμι, με πολλούς ανθρώπους σε παραθαλλάσιες περιοχές να λαμβάνουν ειδοποιήσεις μέσω της κινητής τηλεφωνίας σε σύντομο χρόνο μετά τον σεισμό.  Ο αναπληρωτής γραμματέας του Υπουργείου Εσωτερικών και Δημόσιας Ασφάλειας ανακοίνωσε ότι η εκκένωση αφορούσε ένα εκατομμύριο πολίτες.
Σούλα Έλα Ξανά

Πλοκή

Η Σούλα Σαριμπουγιούκη είναι 30 χρονών, ανεξάρτητη, και εναντίον του γάμου. Έχει μεγαλώσει με τις τρεις θείες της, που έχουν καταγωγή από την Πόλη και λατρεύει τα πικάντικα φαγητά. Σήμερα έχει γενέθλια και τα γενέθλια είναι μια πολύ επικίνδυνη μέρα! Σαν την Πρωτοχρονιά! Πρέπει να πάρεις αποφάσεις. Μόλις έλαβε τέσσερις προτάσεις γάμου..και αποφασίζει να παντρευτεί! Οι τρεις θείες της εντυπωσιάζονται, οι δύο κολλητές της τρέχουν να συνδράμουν και οι τέσσερις υποψήφιοι γαμπροί καταφθάνουν στο νησί, για να επιλεγεί ο κατάλληλος. Η δοκιμασία αρχίζει και η κατάσταση περιπλέκεται. Ενώ ο νικητής είναι έτοιμος να "πληρώσει" τη νύφη, η Σούλα αποφασίζει ότι ένας γάμος δεν είναι τηλεπαιχνίδι. Η θεά τύχη επεμβαίνει την κατάλληλη στιγμή και η Σούλα βρίσκει επιτέλους τον ορισμό της αγάπης...
Ω Ηνιόχου

Το ω Ηνιόχου (ω Aurigae) είναι διπλό αστρικό σύστημα στον αστερισμό του Ηνιόχου. Έχει φαινόμενο μέγεθος 4,95 και είναι ορατό διά γυμνού οφθαλμού. Με βάση τις μετρήσεις της παράλλαξης, εκτιμάται πως απέχει 159 έτη φωτός (49 παρσέκ) από την Γη. Ο κύριος αστέρας είναι κύριας ακολουθίας τύπου Α και ταξινομείται ως A1 V. Η γωνιακή απόσταση ανάμεσα στον κύριο αστέρα και τον συνοδό του είναι 4,99 arcsecond.
Χορ-Αχά

Παράδοση

Σύμφωνα με τον Μανέθωνα, ο πατέρας του Άθωθι, Μήνης, είχε ενώσει την Άνω και Κάτω Αίγυπτο σε ένα βασίλειο, γεγονός που πιθανώς συνέβη τον 32ο αιώνα π.Χ. Κατά τον Μανέθωνα, ο Άθωθις τον διαδέχτηκε πριν τα 30 χρόνια του, φέρεται να έχει γράψει δύο βιβλία ανατομίας, να έχει χτίσει παλάτι στη Μέμφιδα και ότι σκοτώθηκε και αυτός, όπως ο πατέρας του, από ιπποπόταμο, κατά τη διάρκεια κυνηγιού.
Δημήτριος Μαργαρόπουλος

Βιογραφία

Ο Δημήτριος Μαργαρόπουλος γεννήθηκε το 1869 στη Θεσσαλονίκη και συγκεκριμένα στην περιοχή της ενορίας της μονής Βλατάδων. Γονείς του ήταν ο δάσκαλος Χρήστος Μπουντίμος από το Μελένικο και μητέρα του η Μαργαρώ Καλαμπόκα με καταγωγή από τη Βέροια. Αργότερα, ο Χρήστος Μπούντιμος μετέτρεψε το επίθετό του σε Μαργαρόπουλος, το οποίο υιοθέτησαν και τα παιδιά του.
Ο Μαργαρόπουλος φοίτησε στο Ελληνικό Γυµνάσιο Θεσσαλονίκης ως υπότροφος του ελληνικού προξενείου και μετά την αποφοίτησή του χρησιμοποιήθηκε από αυτό ως δάσκαλος και ως πράκτορας στις περιοχές των Γιαννιτσών και του Ρουμλουκίου. Μετά από επτά χρόνια σταδιοδρομίας ως εκπαιδευτικός σπούδασε ιατρική στο Πανεπιστήμιο Αθηνών και το 1899 αναγορεύθηκε διδάκτορας της ιατρικής σχολής και αφού εργάστηκε για ένα χρονικό διάστημα στην Αθήνα εγκαταστάθηκε το 1904 στη Θεσσαλονίκη όπου και εργάστηκε ως γιατρός στη συνοικία Τσιαήρια.
Την ίδια εποχή στρατολογήθηκε από τον Αθανάσιο Σουλιώτη στην «Οργάνωση Θεσσαλονίκης» του Μακεδονικού Κομιτάτου, επιτυγχάνοντας να αναδειχτεί σε ένα από τα σπουδαιότερα στελέχη του τοπικού κέντρου όντας ένας από τους έξι τμηματάρχες της «Οργάνωσης Θεσσαλονίκης», με τομέα ευθύνης την περιοχή του Βαρδαρίου. Επίσης αποτέλεσε και ένα από τα μέλη του «Εκτελεστικού», το οποίο είχε επιφορτιστεί την αντιμετώπιση των Βούλγαρων και ρουμανικής εθνικής συνείδησης Βλάχων πρακτόρων και παραγόντων που δραστηριοποιούνταν στην Θεσσαλονίκη. Επίσης αποτέλεσε έναν από τους βασικούς εμψυχωτές του Μακεδονικού Αγώνα στην πόλη και έναν από τους βασικούς πληροφοριοδότες του Σουλιώτη.
Μετά την απελευθέρωση της Θεσσαλονίκης, ο Μαργαρόπουλος δραστηριοποιήθηκε στα κοινά της πόλης. Διετέλεσε αντιπρόεδρος του Ιατρικού Συλλόγου της πόλης, πρόεδρος του Κοινοτικού Νοσοκομείου, πρόεδρος του Πανελληνίου Συλλόγου Μακεδονοµάχων «Ο Παύλος Μελάς» και πρόεδρος της «Φιλοπτώχου Αδελφότητος Ανδρών Θεσσαλονίκης» κατά την περίοδο 1930 - 1942. Πρωτοστάτησε επίσης μαζί με άλλα πρόσωπα στην ανέγερση του Ιερού Ναού Αγίων Πάντων Θεσσαλονίκης, στη συνοικία της Ξηροκρήνης. Το 1944 αποσύρθηκε λόγω ηλικίας από τη θέση που κατείχε και ασχολήθηκε με τη συγγραφή των απομνημονευμάτων του. Απεβίωσε στη Θεσσαλονίκη το 1950.

Διακρίσεις

Για την προσφορά του κατά τη διάρκεια του Μακεδονικού Αγώνα αναγνωρίστηκε ως πράκτορας γ' τάξης και έλαβε το παράσηµο του αργυρού σταυρού του Σωτήρος καθώς και δίπλωµα µε µετάλλιο Μακεδονοµάχου. Προς τιμήν του, ο Δήμος Θεσσαλονίκης ονοματοδότησε οδό στη συνοικία της Ξηροκρήνης με το όνομά του, πλησίον του Ναού των Αγίων Πάντων.
Εμμανουήλ Κανακουσάκης

Βιογραφία

Στα χρόνια της Κατοχής ήταν γραμματέας της ΓΣΕΕ. Ήταν υφυπουργός Εργασίας στην κυβέρνηση Ιωάννη Ράλλη από τις 4 Φεβρουαρίου 1944 ως τις 12 Οκτωβρίου 1944.
Daimler-Benz

Ιστορία

Οι δύο εταιρείες κατασκεύαζαν ξεχωριστά τις μάρκες αυτοκινήτων και μηχανών εσωτερικής καύσης μέχρι τις 28 Ιουνίου του 1926, όταν Benz & Cie και Daimler Motoren Gesellschaft συγχωνεύθηκαν δημιουργώντας την Daimler-Benz AG, συμφωνώντας ότι στη συνέχεια, όλα τα εργοστάσια θα χρησιμοποιούσαν την επωνυμία της Mercedes-Benz στα αυτοκίνητα τους. Η συμπερίληψη του ονόματος Mercedes στην νέα επωνυμία τίμησε το πιο σημαντικό μοντέλο αυτοκινήτου της σειράς DMG, τη Mercedes, η οποία είχε σχεδιαστεί και κατασκευαστεί από τον Βίλχελμ Μάιμπαχ. Η ονομασία του συγκεκριμένου μοντέλου αυτοκινήτου προήλθε από το όνομα της κόρης (Mercédès Jellinek) του Έμιλ Γέλινεκ. Ο Γέλινεκ διετέλεσε ως διευθυντής της DMG το 1900, οδηγώντας στην κατασκευή ένός μικρού αριθμού αγωνιστικών αυτοκινήτων σύμφωνα με τις προδιαγραφές του Μάιμπαχ, που όριζε ότι ο κινητήρας πρέπει να ονομαστεί Daimler-Mercedes, κάνοντας το νέο αυτοκίνητο διάσημο μέσα από το μηχανοκίνητο αθλητισμό. Το μοντέλο αυτοκινήτου αργότερα έγινε γνωστό ως Mercedes 35 hp. Το πρώτο από τη σειρά των μοντέλων παραγωγής που φέρει το όνομα, Mercedes, είχε παραχθεί από την DMG το 1902. Ο Γέλινεκ έφυγε από το διοικητικό συμβούλιο της DMG το 1909.
Το όνομα Daimler ως μάρκα αυτοκινήτων της DMG - μετά το θάνατό του το 1900 - χρησιμοπιήθηκε και από άλλες εταιρείες (Daimler Motor Company και Austro-Daimler), έτσι ώστε η νέα εταιρεία, η Daimler-Benz, θα δημιουργούσε σύγχυση και νομικά προβλήματα για να συμπεριλάβει το Daimler στη νέα επωνυμία της, και ως εκ τούτου, χρησιμοποιούσε το Mercedes για να εκπροσωπεί τα συμφέροντα της Daimler Motoren Gesellschaft. Ο Καρλ Μπεντς παρέμεινε ως μέλος του διοικητικού συμβουλίου της Daimler-Benz AG μέχρι το θάνατό του το 1929.
Παρά το γεγονός ότι η Daimler-Benz είναι περισσότερο γνωστή για τη μάρκα της αυτοκινητοβιομηχανίας Mercedes-Benz, κατά τη διάρκεια του Β΄ Παγκοσμίου Πολέμου δημιούργησε επίσης μια αξιοσημείωτη σειρά αεροσκαφών, αρμάτων μάχης και κινητήρων υποβρυχίων. Η Daimler παρήγαγε επίσης τμήματα των γερμανικών όπλων, κυρίως σωλήνες όπλου για το τυφέκιο Mauser. Κατά τη διάρκεια του Β΄ Παγκοσμίου Πολέμου, η Daimler-Benz απασχολούσε προσωπικό με καταναγκαστική εργασία. Οι σκλάβοι «μοχθούσαν δεκαοκτώ ώρες την ημέρα, κάθονταν κάτω από το μαστίγιο, κοιμούνταν ανά έξι άτομα σε μικρούς χώρους, πέθαιναν από την πείνα ή το ψύχος ανάλογα με τα καπρίτσια των φρουρών τους».
Το 1989 η Daimler-Benz InterServices AG (Debis) δημιουργήθηκε για να χειριστεί την επεξεργασία των δεδομένων, χρηματοοικονομικές και ασφαλιστικές υπηρεσίες, όπως και τη διαχείριση ακινήτων για τον όμιλο Daimler.
Το 1998, η Daimler-Benz AG αγόρασε την αμερικανική αυτοκινητοβιομηχανία Chrysler Corporation, σχηματίζοντας την DaimlerChrysler AG. Όταν ο όμιλος Chrysler στη συνέχεια εκποιήθηκε στην Cerberus Capital Management, και μετονομάστηκε σε Chrysler LLC, τον Αύγουστο του 2007, το όνομα της μητρικής εταιρείας άλλαξε σε απλά σε Daimler AG εντός προθεσμίας δύο μηνών.
Σικελοαραβικά

Ιστορία

Η γλώσσα συνυπήρχε στην Σικελία μαζί με τα ελληνικά -μεσαιωνικά και άλλες διάλεκτοι- και τα λατινικά, και στις δυτικές περιοχές του νησιού γινόταν κυρίως χρήση των αραβικών, ενώ στις ανατολικές των ελληνικών. Με τον ερχομό των Νορμανδών τον 13ο αιώνα και την ίδρυση του βασιλείου της Σικελίας, τα λατινικά, ελληνικά και αραβικά έγιναν επίσημες γλώσσες.Με την μετέπειτα άφιξη των Γερμανών Χοενστάουφεν το 1194 όμως τα αραβικά έχασαν την ιδιότητα ως επίσημη γλώσσα και οι μουσουλμάνοι απελάθηκαν, και όσοι παρέμειναν στο νησί και συνέχιζαν να χρησιμοποιούν την αραβική γλώσσα ήταν Άραβες Χριστιανοί.Η κατάσταση οριστικοποιήθηκε με το βασίλειο της Αραγωνίας, όπου τα λατινικά έμειναν η μόνη επίσημη γλώσσα, και τα αραβικά εξαφανίστηκαν τελείως μαζί και με τα ελληνικά.
Ένα από τα πιο διάσημα γραπτά που απομένουν στην γλώσσα αυτή, είναι ο Ρογεριανός πίνακας (αρ: نزهة المشتاق في اختراق الآفاق, λατ: Tabula Rogeriana), ο οποίος είναι γεωγραφική πραγματεία και χάρτης του γνωστού κόσμου της εποχής ο οποίος δημιουργήθηκε στο Παλέρμο από τον Άραβα γεωγράφο Μωχάμετ αλ-Ιντρίσι το 1154 -κατά παραγγελία του Νορμανδού Ρογήρου Β´- και οι περιγραφές και ονομασίες των τοπίων είναι στα αραβικά.
Στην σημερινή σικελική γλώσσα -η οποία είναι λατινογενής- παραμένουν πολύ λίγα ίχνη σικελοαραβικών, περίπου 300 λέξεις. Ώστόσο η γλωσσικά πλησιέστερα συγγενής γλώσσα με τα σικελοαραβικά είναι τα σύγχρονα μαλτέζικα τα οποία πολύ πιθανώς εξελίχθηκαν από τα τα σικελοαραβικά με βαθμιαίες επιρροές λατινοποίησης σε μια περίοδο 800 ετών.
Διοργανώσεις Ε.Π.Σ. Δράμας 2017–18

Β΄ Κατηγορία

Η Β΄ Κατηγορία διεξάγεται σε δυο ομίλους των 12 ομάδων. Οι πρωταθλητές κάθε ομίλου ανεβαίνουν κατηγορία. Οι δεύτεροι και τρίτοι  κάθε ομίλου δίνουν αγώνες κατάταξης όπου κρίθηκαν άλλες δυο θέσεις ανόδου στη Α΄. Δε δήλωσαν συμμετοχή οι Αστέρας Κουδουνίων , Ηρακλής Αδριανής, ΠΑΟ Καλλιθέας και ο Ατρόμητος Περιθωρίου που είχε αποχωρήσει από το πρωτάθλημα Α κατηγορίας της προηγούμενης περιόδου. Επανενεργοποιήθηκε ο Άρης Καλαμώνα.
Πρωταθλήτριες ήταν η ΑΕ Κυργίων και οι Μαυραετοί Αθανάσιος Δουμπέσας. Υπερπρωταθλήτρια ανακηρύχθηκε η ΑΕ Κυργίων επικρατώντας 1-0 στον αγώνα κατάταξης.
Την άνοδο κέρδισαν και οι ΠΑΟ Ποντίων Νέας Αμισού, Άρης Καλαμώνα μέσω των αγώνων κατάταξης.
Αλεξάνδρα Ταβουλάρη

Βιογραφικό

Γεννήθηκε στην Αθήνα το 1987 και πέρασε τα παιδικά της χρόνια στην Ηλιούπολη. Το 2008 ξεκίνησε τις σπουδές της στην Δραματική Σχολή του Εθνικού Θεάτρου από όπου αποφοίτησε το 2012. Μετά το πέρας των σπουδών της ξεκίνησε να εργάζεται ως ηθοποιός στο θέατρο.

Θεατρικές δουλειές

Τη θεατρική σεζόν 2013-2014 έλαβε μέρος σε δύο θεατρικές δουλειές. Αρχικά συμμετείχε στην παράσταση "Ένας καπέλο γεμάτο βροχή" ενώ μετά την ολοκλήρωση του έλαβε μέρος στο έργο "Πρόβα Νυφικού" σε σκηνοθεσία Σωτήρη Χατζάκη στο Εθνικό Θέατρο. Ακολούθησε η θεατρική συμμετοχή στο "Τρίτο κύμα" στο θέατρο Χώρα. Μία ακόμη δημοφιλής συμμετοχή στο θέατρο έγινε τη σεζόν 2018-2019 όταν άνηκε στο καστ της παράστασης "Χτυποκάρδια στα θρανία" σε σκηνοθεσία Λάκη Λαζόπουλου.

Τηλεοπτικές συμμετοχές

Το 2015, ύστερα από casting, πήρε τον πρωταγωνιστικό ρόλο στην νεανική τηλεταινία "Κάνε το Βήμα" της Μυρτώς Κοντοβά. Εκεί πρωταγωνίστησε μαζί με τον Σταύρο Σβήγκο και τον Χρήστο Κοντογεώργη ενώ η ταινία σημείωσε μεγάλη επιτυχία. Τη σεζόν 2016-2017 έκανε κάποιες έκτακτες εμφανίσεις στον τρίτο κύκλο της κωμικής σειράς "Οι Συμμαθητές" σε σκηνοθεσία Βασίλη Θωμόπουλου. Η συνεργασία με τον σκηνοθέτη συνεχίστηκε και την επόμενη σεζόν όταν της προτάθηκε ένας από τους πρωταγωνιστικούς ρόλους στην κωμική σειρά "Κάτι χωρισμένα παλικάρια".
Από το 2018 μέχρι σήμερα ανήκει στο πρωταγωνιστικό καστ της καθημερινής δραματικής σειράς του ANT1, Γυναίκα Χωρίς Όνομα στο ρόλο της Έλλης Μακρή. Στη σειρά συμπρωταγωνιστεί με τους Μαριάννα Τουμασάτου, Ντόρα Μακρυγιάννη και Κώστα Καζανά ενώ η σειρά έχει ανανεωθεί για δεύτερη σεζόν.
Λεκανοπέδιο Αττικής

Ιστορία

Ξεκινώντας απ' τα πρώτα χρόνια μετά το Β΄ Παγκόσμιο Πόλεμο, η αστυφιλία και η άναρχη οικοδόμηση εξαφάνισαν τα όρια ανάμεσα στις επιμέρους οικοδομικές ζώνες, δίνοντας στο λεκανοπέδιο τη μορφή ενός συμπαγούς οικοδομικού συγκροτήματος. Οι ελεύθεροι χώροι που επιβίωσαν είναι περιορισμένοι, ενώ τα τρία μεγάλα περιαστικά δάση (Πάρνηθας, Υμηττού και Πεντέλης) υφίστανται συνεχή συρρίκνωση εξαιτίας πυρκαγιών ή οικοπεδοποίησης. Ολική οικοδόμηση γνώρισαν επίσης οι καλλιεργήσιμες εκτάσεις που παλαιότερα κάλυπταν μεγάλο τμήμα του εδάφους.
Τις τελευταίες δεκαετίες το πολεοδομικό συγκρότημα Αθηνών - Πειραιώς έχει την τάση να επεκτείνεται και πέραν των φυσικών ορίων του λεκανοπεδίου, τόσο προς την Δυτική Αττική, όσο και προς τα Μεσόγεια της Ανατολικής Αττικής.
Σταυροχώρι Κιλκίς

Γεωγραφία

Το Σταυροχώρι βρίσκεται σε απόσταση 8,5 χλμ. ΒΔ. της πόλης του Κιλκίς και 47 χλμ. Β.-ΒΔ. της Θεσσαλονίκης, ανάμεσα στα χωριά Μεταλλικό (ΝΑ.) και Χέρσο (Β.-ΒΔ.). Είναι κτισμένο δίπλα στην εθνική οδό Θεσσαλονίκης - Δοϊράνης και τη σιδηροδρομική γραμμή Θεσσαλονίκης - Αλεξανδρούπολης.

Ονομασία - Διοικητικά

Η παλιά ονομασία του χωριού, από την εποχή της τουρκοκρατίας, ήταν Χατζηγιαννούς και αναφέρεται το 1919 στο ΦΕΚ 48Α-05/03/1919 να προσαρτάται στην κοινότητα Αρμουτσή που τότε ανήκε στο νομό Θεσσαλονίκης. Μετονομάστηκε σε Σταυροχώριον το 1927 και το 1934 αποσπάστηκε στον τότε νεοϊδρυθέντα νομό Κιλκίς. Σύμφωνα με το πρόγραμμα Καλλικράτης αποτελεί την τοπική κοινότητα Σταυροχωρίου που ανήκει στη δημοτική ενότητα Κιλκίς του δήμου Κιλκίς και σύμφωνα με την απογραφή 2011 έχει πληθυσμό 398 κατοίκους.

ΒΙ.ΠΕ. Κιλκίς

Στα βορειοδυτικά βρίσκεται η βιομηχανική περιοχή (ΒΙ.ΠΕ.) Κιλκίς που λειτουργεί από το έτος 1985. Μέχρι το 2000 τη διοίκηση και διαχείριση της ΒΙ.ΠΕ. ασκούσε η Τράπεζα Ε.Τ.Β.Α. Α.Ε. Από το 2000 η διοίκηση και διαχείρισή της έχει περιέλθει με απόφαση της τότε Υπουργού Ανάπτυξης στους εγκατεστημένους σ’ αυτήν επιχειρηματίες και στη συσταθείσα από αυτούς ΔΙ.ΒΙ.ΠΕ.Κ. Α.Ε. Η Βιομηχανική Περιοχή Κιλκίς (ΒΙ.ΠΕ. Κιλκίς) είναι η τρίτη μεγαλύτερη στην Ελλάδα.